Službeni glasnik Grada Osijeka br. 8 od 29. svibnja 2024.

Na temelju članka 18. Zakona o proračunu („Narodne novine“ br. 144/21) i članka  19. točke 5. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst) Gradsko vijeće Grada Osijeka na 22. sjednici održanoj 27. svibnja 2024., donijelo je 
 
O D L U K U

o izmjenama i dopunama Odluke o izvršavanju
 Proračuna Grada Osijeka za 2024.


Članak 1.

U Odluci o izvršavanju Proračuna Grada Osijeka za 2024. (Službeni glasnik Grada Osijeka br. 18/23) u članku 2. iznos: ''140.000.000,00 eura" zamjenjuje se sa iznosom: „168.400.000,00 eura". 

Članak 2.

U članku 3. stavci 3. i 4. mijenjaju se i glase: 
''U Računu prihoda i rashoda za 2024. iskazani su prihodi poslovanja i prihodi od prodaje nefinancijske imovine u iznosu od 138.285.042,95 eura i rashodi poslovanja te rashodi za nabavu nefinancijske imovine u iznosu od 163.413.379,13 eura.
 U Računu financiranja za 2024. iskazani su primici od financijske imovine i zaduživanja u iznosu od 7.105.933,80 eura i izdaci za financijsku imovinu i otplate zajmova u iznosu od 4.786.563,00 eura.''.

Članak 3.

Članak 4. mijenja se i glasi:
''Proračunom je planiran preneseni višak prihoda/primitaka Grada Osijeka iz 2023. u iznosu od 22.260.345,87 eura. 
Proračunom je planiran i preneseni višak prihoda/primitaka proračunskih korisnika u iznosu od 748.677,38 eura. Isti će se koristiti za pokriće rashoda ovih korisnika u 2024., sukladno njihovim odlukama.
Iz ostvarenih vlastitih prihoda osnovnih škola u 2024., izvršit će se pokriće prenesenog manjka prihoda/primitaka iz ranijih godina u iznosu 200.057,87 eura.''.

Članak 4.

Iza članka 11. dodaje se članak 11.a koji glasi:

 „Članak 11.a

Rashodi za kapitalne projekte Grada Osijeka za koje je, temeljem zaključenih ugovora o dodjeli bespovratnih sredstava, osigurano sufinanciranje iz nacionalnih i fondova europske unije, izvršavat će se u 2024. do visine planiranih proračunskih sredstava. Preostali rashodi do visine ukupnih troškova projekata bit će planirani Proračunom Grada Osijeka za 2025. i projekcijama za razdoblje 2026.-2027.''.
	
Članak 5.

U članku 16. stavak 2. mijenja se i glasi:
''Primici iskazani u Računu financiranja u iznosu od 7.105.933,80 eura ne predstavljaju novo zaduživanje, nego je isto prijenos nerealiziranih sredstva dugoročnih kredita temeljem ugovorenog zaduživanja u 2022.''.
U istom članku dodaje se stavak 3. koji glasi:
''Preneseni višak primitaka s osnova ugovorenog dugoročnog zaduživanja u 2020. i 2021. u iznosu 1.215.643,80 eura rasporedit će se sukladno planiranim namjenama u 2024.''.

Članak 6.

	U članku 17. stavci 3. i 4. mijenjaju se i glase:
	''Očekivane otplate ukupnog duga (glavnica i kamata) Grada Osijeka u 2024. s osnova dugoročnog zaduživanja te s osnova danih jamstava iznose 5.386.412,00 eura. 
	Očekivani iznos ukupnog duga Grada Osijeka na kraju 2024. po kreditima, zajmovima, obvezama po osnovi izdanih vrijednosnih papira i danim jamstvima i suglasnostima  iz članka 127. stavka 1. Zakona o proračunu iznosi 44.165.488,01 eura.''.
	
  Članak 7.

Ova odluka stupa na snagu osmoga dana od dana objave u Službenom glasniku Grada Osijeka.

